মার্কস ও এঙ্গেলস তড়িঘড়ি ও নীতিহীন ঐক্যের সমালোচনা করেন।১৮৭৫ সালের মার্চ মাসে বেবেলকে লেখা এক চিঠিতে এঙ্গেলস ঐক্যের সময় শ্রমিক শ্রেনীর আন্তর্জাতিকতাবাদী নীতিকে ভিত্তি হিসেবে না রাখার কড়া সমালোচনা করেন। এছাড়া বেতনের কড়া নিয়ম সংক্রান্ত সিদ্ধান্ত, শ্রেনী হিসেবে শ্রমিক শ্রেনীর সংগঠন বা ট্রেড ইউনিয়ন থাকা বিষয়ে কোনো আলোচনা সিদ্ধান্ত না থাকা, মুক্ত রাষ্ট্র ধারণা ইত্যাদির সমালোচনাও তিনি ঐ চিঠিতে করেন। প্রলেতারীয় একনায়কত্বের বিপরীতে লাসালপন্থীদের ফ্রি পিপলস স্টেট বা স্বাধীন গণরাষ্ট্র ধারণা গ্রহণের সমালোচনাও তিনি উক্ত লেখায় করেন।